jkorsvik/nowiki_second_scrape_merged huggingface dataset:
Stiftung für ehemalige politische Häftlinge

Stiftung für ehemalige politische Häftlinge er en tysk føderal offentlig-rettslig stiftelse med sete i Bonn, som har i oppgave å støtte og rådgi tyske statsborgere og etniske tyskere som er ofre for politisk forfølgelse utenfor Forbundsrepublikken Tyskland, som definert i Gesetz über Hilfsmaßnahmen für Personen, die aus politischen Gründen außerhalb der Bundesrepublik Deutschland in Gewahrsam genommen wurden (Häftlingshilfegesetz, HHG).
Personer som opplevde politisk forfølgelse etter 8. mai 1945 i den sovjetiske okkupasjonssonen eller i den sovjetisk-okkuperte delen av Berlin, eller i områdene definert i Bundesvertriebenengesetz § 1, 1. avsnitt nr. 3, eller som er slektninger eller etterlatte etter disse, er berettiget til hjelp og støtte.


== Eksterne lenker ==
Stiftung für ehemalige politische Häftlinge
Tosno

Tosno (russisk: То́сно) er en by i Leningrad oblast i Russland. Den ligger langs elva Tosna, 53 km sørøst for St. Petersburg. Innbyggertall: 38 683 (folketelling 2002).Både motorveien M10, som knytter sammen Moskva og St. Petersburg, og St. Petersburg–Moskva-jernbanen går gjennom byen, her knyttes det også til den baltiske jernbane, slik at gods og passasjerer fra sør ikke må helt inn til St. Petersburg.


== Historie ==
Landsbyen Tosno ble først nevnt i russiske krøniker i 1500. Dens utvikling på 1700- og 1800-tallet skyldtes hovedsakelig beliggenheten ved veien mellom de to russiske hovedstedene. Den ble stort sett ødelagt under andre verdenskrig, og senere gjenoppbygget. Bystatus ble innvilget i 1963.


== Referanser ==


== Eksterne lenker ==
(en) Tosno – kategori av bilder, video eller lyd på Commons
Alex Latotzky

Alex Latotzky (født 1948 i Bautzen) er en tysk forfatter, lærer og menneskerettighetsaktivist.
Latotzky ble født i den sovjetiske konsentrasjonsleiren «spesialleir nr. 4» i Bautzen. Åtte uker senere ble han og moren flyttet til konsentrasjonsleiren Sachsenhausen, hvor de var fanger i 2 år. Etterpå ble han tatt fra moren og sendt til et DDR-barnehjem. Først da han var 9 år gammel ble han gjenforent med moren, som etter å blitt sluppet fri i 1956 hadde flyktet til Vest-Berlin.
Latotzkys mor var Ursula Hoffmann, en ungjente som en dag kom hjem og fant moren sin voldtatt og drept av russiske soldater. Selv ble hun sendt 15 år i sovjetisk konsentrasjonsleir etter å ha anmeldt drapet. Faren var en ukrainer som senere ble sendt i GULag i Gorki.
Alex Latotzky har utgitt boken Kindheit hinter Stacheldraht («barndom bak piggtråd», 2000) om barn som vokste opp i konsentrasjonsleir.
Han er også engasjert i formidlingsarbeid, og viser ungdomsgrupper rundt på museer. Videre sitter han i styret i Bautzen-komitéen.


== Eksterne lenker ==
http://alex.latotzky.de/Amystory.htm
Sosnovyj Bor

Sosnovyj Bor (russisk: Сосно́вый Бор) er en by i Leningrad oblast i Russland. Den ligger på sørsiden av Finskebukta, 80 km vest for St. Petersburg. Byen dekker et areal på 80 km². Innbyggertall: 66 132 (folketelling 2002); 55 800 (folketelling 1989).Byens navn betyr direkte oversatt «furuskog» på russisk. Den ble grunnlagt i 1958, som en bosetning for å betjene Leningrad kjernekraftverk, og fikk bystatus i 1973. Fra St. Petersburg kan man komme til Sosnovyj Bor med forstadstog fra Baltijskij-banegården.
Byen er ikke bare kjent som «atomby» (russisk: атомград – atomgrad), men også for sine forskningsinstitutter og bygningsindustri. Det er rundt fem hundre store og små bedrifter i virksomhet i byen, mange av dem teknologisk orienterte.


== Referanser ==


== Eksterne lenker ==
Offisielt nettsted 
(en) Sosnovy Bor – kategori av bilder, video eller lyd på Commons
Tikhvin

Tikhvin  (russisk: Ти́хвин, finsk: Tihvinä) er en by i Leningrad oblast i Russland. Den ligger 200 km øst for St. Petersburg. Innbyggertall: 63 338 (folketelling 2002), 71 352 (folketelling 1989).Byen er første gang nevnt i dokumenter i 1383. På 1400–1500-tallet var den et viktig, religiøst senter i Nordvest-Russland. Bystatus ble innvilget i 1773.
Tikhvin er kanskje mest kjent internasjonalt som fødestedet til komponisten Nikolaj Rimskij-Korsakov (1844–1908).
Under andre verdenskrig ble byen erobret i november 1941 av styrker fra den tyske armégruppe nord, men den måtte oppgis igjen etter en måned, ettersom de sovjetiske motangrepene var for sterke. Tikhvin markerte den lengste fremrykkingen til armégruppe nord under hele krigen.


== Referanser ==


== Eksterne lenker ==
Offisielt nettsted 
(en) Tikhvin – kategori av bilder, video eller lyd på Commons 
(en) Тихвин – galleri av bilder, video eller lyd på Commons
Mosaikkøyenstikkere (overfamilie)

Mosaikkøyenstikkere (Aeshnoidea) er en delgruppe av øyenstikkere, (Odonata). Mosaikkøyenstikkere har som navnet sier et mosaikk lignende mønster på kroppen. Vanligvis i svarte, grønne og himmelblå farger. De regnes blant de mest primitive delgruppene blant insektene.  
Mosaikkøyenstikkere er de  «større» øyenstikkerne, vanligvis en god del større enn vannymfer.  De er langt større enn de aller fleste andre insekter.  Kroppen er mellom 50 og 100 millimeter hos de fleste artene. Størrelsen varierer mellom de ulike artene. 
Mosaikkøyenstikkere har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). 
Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte øyenstikkeren blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.
De er utbredt i hele verden unntatt i Antarktis og Arktis.  De fleste arter finnes i varmere strøk. 


== Systematisk inndeling ==

ordenen øyenstikkere, (Odonata)
delgruppe øyenstikkere og libeller (Anisoptera)
overfamilie mosaikkøyenstikkere (Aeshnoidea)
familie storlibeller
familie Elvelibeller
familie Austropetaliidae – Australia og Sør-Amerika
familie Petaluridae – ikke i Europa
familie Telephlebiidae – bare i Australia


== Kilder ==
Fauna Europa (2004) Fauna Europaea version 1.1,  www.faunaeur.org – utbredelsesdatabase for europeiske dyr.
Sahlén, Göran. 1996. Sveriges Trollsländor. Feltbiogerna. 165 sider. ISBN 91-85094-43-9
Anisoptera - http://www.taxonomy.nl


== Eksterne lenker ==
(en) Mosaikkøyenstikkere (overfamilie) i Encyclopedia of Life 
(en) Mosaikkøyenstikkere (overfamilie) hos Fauna Europaea 
(en) Mosaikkøyenstikkere (overfamilie) hos Fossilworks 
(en) Mosaikkøyenstikkere (overfamilie) hos ITIS 
(en) Mosaikkøyenstikkere (overfamilie) hos NCBI 
(en) Kategori:Aeshnoidea – bilder, video eller lyd på Wikimedia Commons 
Aeshnoidea – detaljert informasjon på Wikispecies 
www.nhm.uio.no/norodo/  – Et norskspråklig nettsted om norske øyenstikkere.
Libeller (overfamilie)

Libeller (Libelluloidea) er en delgruppe av øyenstikkere, (Odonata). Libeller regnes blant de mest primitive delgruppene blant insektene.  
Libeller er de  «større» øyenstikkere, vanligvis en god del større enn vannymfer.  De er langt større enn de aller fleste andre insekter.  Kroppen er mellom 50 og 100 millimeter hos de fleste artene. Størrelsen varierer mellom de ulike artene. 
Libeller har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). 
Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte øyenstikkeren blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.
De er utbredt i hele verden unntatt i Antarktis og Arktis.  De fleste arter finnes i varmere strøk. 


== Systematisk inndeling ==

ordenen øyenstikkere, (Odonata)
delgruppe øyenstikkere og libeller (Anisoptera)
overfamilie libeller, (Libelluloidea)
familie Neopetaliidae – én art i Sør-Amerika
familie Chlorogomphidae – bare i Asia
familie Macromiidae
familie Synthemistidae – bare i Australia og Ny-Guinea
familie glanslibeller (Corduliidae)
familie libeller (Libellulidae)


== Kilder ==
Fauna Europa (2004) Fauna Europaea version 1.1,  www.faunaeur.org – utbredelsesdatabase for europeiske dyr.
Sahlén, Göran. 1996. Sveriges Trollsländor. Feltbiogerna. 165 sider. ISBN 91-85094-43-9
Libelluloidea - http://www.taxonomy.nl


== Eksterne lenker ==
(en) Libeller – oversikt og omtale av artene i WORMS-databasen 
(en) Libeller hos Fauna Europaea 
(en) Libeller hos Fossilworks 
(en) Libeller hos ITIS 
(en) Kategori:Libelluloidea – bilder, video eller lyd på Wikimedia Commons 
Libelluloidea – detaljert informasjon på Wikispecies 
www.nhm.uio.no/norodo/  – Et norskspråklig nettsted om norske øyenstikkere.
Oziory

Oziory (russisk: Озёры) er en by i Moskva oblast i Russland. Den ligger på vestre bredd av elva Oka 157 km sørøst for Moskva. Innbyggertall: 26 000 (estimat 2006), 25 704 (folketelling 2002), 28 215 (folketelling 1989).
Oziory ble først nevnt i 1578 som en landsby ved navn Marvinskoje Ozerko (russisk: Марвинское Озерко). Sent på 1700-tallet ble den omdøpt til Ozerki (russisk: Озерки). I 1851 fikk bosetningen sitt nåværende navn, Oziory. Den fikk bystatus i 1925.
Fleurety

Fleurety er et norsk avant-garde metal band som ble grunnlagt i 1991 av Svein Egil Hatlevik og Alexander Nordgaren. Medlemmene var på denne tiden i midten av tenårene.


== Historie ==
Bandet ga ut sin første demo Black Snow i 1993. Et år senere fulgte singelen A Darker Shade of Evil, som ble gitt ut på det engelske plateselskapet Aesthetic Death Records. Begge disse utgivelsene var nokså sjangertro norsk black metal, men stakk seg likevel ut på grunn av vokalen, som var en slags skriking i svært høyt toneleie.
Det første albumet kom i 1995, under tittelen Min Tid Skal Komme. Plata ble gitt ut som et samarbeid mellom selskapene Aesthetic Death Records og Misanthropy Records. På denne utgivelsen hadde det musikalske uttrykket forandret seg til blanding av prog-rock, psykedelia og black metal med tendenser til atonale harmonier og innslag av folkrock. Denne utgivelsen var forøvrig den aller første plateinnspillingen med den etterhvert godt kjente sangeren Marian Aas Hansen. 
I 1999 ga Fleurety ut mini-albumet Last-Minute Lies, hvor de skulle bevege seg enda lenger bort fra sitt opphav som black metal-band. Denne utgivelsen ble gitt ut av det engelske selskapet Supernal Music.
Det var det samme selskapet som i 2000 ga ut bandets andre og hittil siste album Department of Apocalyptic Affairs. Her viste Fleurety seg fra en enda med eklektisk side, og blandet metal, jazz og elektronika. Albumet hadde også en lang liste gjestemusikere, blant annet Kristoffer Rygg og Tore Ylwizaker fra Ulver, Hellhammer og Maniac fra Mayhem, Carl-Michael Eide fra Aura Noir og Ved Buens Ende, Steinar Sverd Johnsen fra Arcturus og Heidi Gjermundsen Broch.
Etter dette gikk bandet inn i en dødperiode etter at Alexander Nordgaren flyttet til utlandet. En periode bodde han i England, for deretter å flytte til India. Han bor nå i Romania. Hatlevik fortsatte for sin del å gi ut musikk under navnet Zweizz, og ga ut sitt første album på egen hånd i 2007.
Min tid skal komme ble gjenutgitt av engelske Candlelight Records i 2003 med singelen A Darker Shade of Evil og en annen låt som bonusmateriale.
Ifølge blog-meldinger på bandets MySpace-side er Fleurety nå iferd med å ferdigstille en ny singel, som kommer til å inneholde nyinnspillinger av gammelt materiale, blant annet låta "Descent into Darkness", fra bandets første demo Black Snow med Hellhammer og Necrobutcher fra Mayhem som gjestemusikere. Det meldes også at bandet har spilt inn nytt materiale.


== Diskografi ==


=== Demo ===
Black Snow – (1993)
Promo '95 – (1995)


=== EP-er ===
A Darker Shade of Evil – (1994)
Last-Minute Lies – (1999)
Ingentes Atque Decorii Vexilliferi Apokalypsis – (2009)
Evoco Bestias – (2010)


=== Studioalbum ===
Min Tid Skal Komme – (1995)
Department of Apocalyptic Affairs – (2000)
Min Tid Skal Komme (Gjenutgivelse) – (2003)


== Medlemmer ==
Svein Egil Hatlevik – Trommer, Vokal, Synth (Zweizz, Umoral, ex-Dødheimsgard)
Alexander Nordgaren – Gitar, Bass, Vokal


== Eksterne lenker ==
(en) Fleurety på Discogs 
(en) Fleurety på MusicBrainz 
(en) Fleurety på Encyclopaedia Metallum 
(en) Fleurety på AllMusic
Humant chorion-gonadotropin

Humant chorion-gonadotropin, forkortet hCG, er et naturlig glykoproteinhormon som blir produsert i morkaken og skilt ut i urinen hos gravide kvinner. Skriveformene «choriongonadotropin» og «koriongonadotropin» blir også brukt.  Hormonet blir populært kalt «graviditetshormonet», og de vanlige svangerskapstestene baserer seg på påvisning av øket nivå av hCG i urin.
HCG virker på gonadene (eggstokker og testikler), ved å gi økt produksjon av progesteron i eggstokkene. hCG aktiverer LHCG-reseptoren, en felles reseptor for luteiniserende hormon og hCG, og stimulerer endometriet til å ikke gå i menstruasjonsfase i menstruasjonssyklusen når bortfallet av corpus luteum skjer mot slutten av menstruasjonssyklus. 
Hos menn finnes normalt ikke samme hCG-produserende vev som i morkaken, men ved en spesiell kreftform i testikkelen kan det dannes hCG. Dette vil faktisk kunne gi positiv gravidtest hos mannen. Det er hCG som stimulerer testiklenes vandring ned i skrotum. Dersom det ikke skjer naturlig kan man få hCG på resept, for å stimulere denne nedadgående testikkelvandringen.


== Slankemiddel ==
Bruk av hCG som hjelpemiddel i den britiske endokrinologen A.T.W. Simeons slankekur er omstridt. Dette er en kur basert på ultra-lavt inntak av kalorier, under 500kCal. Simeons studere gravide kvinner i India på kalorifattig diett, samt «tykke gutter» med hypofyse-problemer (Frölichs syndrom) som ble behandlet med lave doser hCG. Under dette arbeidet oppdaget han at personer i begge grupper tok av fett framfor magert (muskel-)stoffvev. Han tenkte seg at hCG programmérte hypothalamus til å gjøre dette i gravide kvinner for å beskytte fosteret, ved å fremme mobiliséringen og forbruket av abnormt, overflødig fettavsettelse. Simeons, i sin legespraksis ved Salvator Mundi International Hospital i Roma, påbød lav-dose daglige sprøyter av hCG (125 IU) samtidig med kustomisért ultra-lav-kaloris (500 kCal/dagen, høy-protein, lav-karbohydrat/fett) kostens fettvevsavtag uten mager-vevsavtaget som regel sett i slik kost.  Etter Simeons død begynte dietten å spre seg ved spesialiserte sentre og fremming av populære forfattere, særlig i land med mindre streng regulering, som USA.
Striden kommer av advarsler fra Journal of the American Medical Association og American Journal of Clinical Nutrition at hCG er verken trygt, eller effektivt som slankemiddel.. I Norge har en lege fått advarsel fra Statens helsetilsyn for å ha tilbudt denne behandlingen til sine pasienter.


== Dopingmiddel ==
På grunn av effekten hormonet har i kroppen er hCG nyttet som dopingmiddel, og middelet er oppført på WADAs liste over forbudte stoffer.Innen doping brukes hCG hovedsakelig av menn etter en kur med anabole steroider. Grunnen er at bruk av anabole steroider bremser eller stanser kroppens naturlige testosteron-produksjon. Dette kan føre til at testiklene krymper fordi de ikke lenger behøver å lage testosteron.


== Kjente bivirkninger ==
Gynekomasti, hårvekst, dypere stemme, kviser, smerter på injeksjonssted, blåmerker, hevelse, rødme, kløe, høyt blodtrykk, allergiske reaksjoner på injeksjonssted, smerte, utslett, feber, salt og væskeretensjon.


== Referanser ==
Clenbuterol

Clenbuterol (norsk: Klenbuterol) er en legemiddelsubstans (virkestoff) som markedsføres med navn som Dilaterol, Spiropent og Ventipulmin, samt generisk som clenbuterol. Clenbuterol er et sympatomimetisk amin og brukes mot astma både i human- og veterinærmedisin (hester). Clenbuterol står på dopinglisten og har slankende effekt. Dilaterol vet markedsføres i Norge , mens Ventipulmin ikke har markedsføringstillatelse på det norske markedet. Clenbuterol brukes som astmamedisin på mennesker i noen europeiske land.


== Kjente bivirkninger ==
Skjelvende hender, hodepine, nervøsitet, angst, uro, økt svetting, søvnløshet, dårligere søvnkvalitet, økt blodtrykk, kramper, kvalme, hjerteinfarkt, mindre appetitt, svimmelhet, dehydrering, palpitasjoner (hjertebank), brekninger, tørste, munntørrhet, økt kroppstemperatur, høy puls, psykose, arytmier, hjerterytmeforstyrrelser, panikkangst.


== Referanser ==


== Eksterne lenker ==
Steroider.net: [1]
Manduca wellingi

Manduca wellingi er en sommerfugl som tilhører familien svermere (Sphingidae). Lite er kjent om denne nylig oppdagede arten. Den ligner på Manduca pellenia, men er markert mindre.


== Utseende ==
Den er en mellomstor svermer (vingespenn ca. 85 mm), og er brun-brokete. Hodet og brystet er mørkebrune med lysbrune sider. Bakkroppen har en gråbrun midtstripe, på sidene svart med firkantede, gule flekker. Forvingen er rødlig brun, med et mørkt tverrbånd i den indre delen og et svartkantet, gulbrunt tverrbånd nær vingespissen. Utenfor dette er vingen brunlighvit. Bakvingen er mørkebrun med lysere ytterkant og to lyse tverrbånd. Larven ser ut til å være ukjent.


== Levevis ==
Lite eller ingenting ser ut til å være kjent om denne artens biologi.


== Utbredelse ==
Arten ble beskrevet fra provinsen Quintana Roo i Mexico i 1984. Den er siden også blitt funnet i Belize.


== Kilder ==
Oehlke, W. Sphingidae of the Americas – Manduca wellingi.


== Eksterne lenker ==
(en) Manduca wellingi i Encyclopedia of Life 
(en) Manduca wellingi i Global Biodiversity Information Facility 
(en) Manduca wellingi hos NCBI 
(en) Kategori:Manduca wellingi – bilder, video eller lyd på Wikimedia Commons 
(en) Manduca wellingi – galleri av bilder, video eller lyd på Wikimedia Commons 
Manduca wellingi – detaljert informasjon på Wikispecies
Agrius godarti

Agrius godarti er en sommerfugl som tilhører familien svermere (Sphingidae).


== Utseende ==
En middelsstor, grå svermer (vingespenn ca. 80 mm). Brystet er lysgrått med en svart, klokkeformet tegning og svarte sider, bakkroppen stripet i ulike sjatteringer av grått med små, svarte sideflekker. Forvingen er gråspraglete med en liten, hvit flekk omtrent midt i vingen. Bakvingen er blek med tre mørkebrune tverrbånd, ytterkanten er lyst gråbrun, ved roten lyst gulbrun.


== Utbredelse ==
A. godarti finnes i innlandet i den nordlige delen av Australia.


== Kilder ==
Herbison-Evans, D. & Crossley, S. (2004) Sphingidae of Australia – Agrius godarti [1]


== Eksterne lenker ==
(en) Agrius godarti i Encyclopedia of Life 
(en) Agrius godarti i Global Biodiversity Information Facility 
(en) Agrius godarti hos NCBI 
(en) Kategori:Agrius godarti – bilder, video eller lyd på Wikimedia Commons 
Agrius godarti – detaljert informasjon på Wikispecies
Albert Anastasia

Albert Anastasia (født Umberto Anastasio) (født 26. september 1902 i Tropea i Calabria, død 25. oktober 1957 i New York), også kjent som Mad Hatter og Lord High Executioner, var en New York-leder for den italiensk-amerikanske mafiaen, husket for sin brutalitet og sin kontraktdrapsgjeng, også kjent som Murder, Inc.


== Referanser ==
Boksitogorsk

Boksitogorsk (russisk: Бокситого́рск) er en by i Leningrad oblast i Russland. Den ligger ved elva Pjardomlja, ei sideelv til Sias, rundt 245 km øst for St. Petersburg. Innbyggertall: 18 128 (folketelling 2002), 21 839 (folketelling 1989).Byggingen av bosetningen Boksiti ble påbegynt i 1929, med bakgrunn i utvinning av bauxittmalm i området. I 1935 fikk stedet status som bymessig bosetning, og ble samtidig omdøpt til sitt nåværende navn. Bystatus ble gitt i 1950.


== Referanser ==


== Eksterne lenker ==
Offisielt nettsted 
(en) Boksitogorsk – kategori av bilder, video eller lyd på Commons
Tsingy de Bemaraha naturreservat

Tsingy de Bemaraha naturreservat (gassisk: Tsingin'ny Bemaraha) på Madagaskars vestkyst er naturreservat siden 1927, et verdensarvområde siden 1990, og deler av området er siden 1997 nasjonalpark. Nasjonalparkdelen ligger i sør, og utgjør 666 km². Naturreservatet som utgjør den nordlige delen utgjør 853 km².  

Parkens geografi er slående, med steile canyoner, kalksteinsskoger og bratte klipper. Høyden varierer fra 150 til 700 moh, og parken ligger 60-80 km fra kysten. På grunn av størrelsen og det relativt lave trykket av menneskelig aktivitet, er dette uten sidestykke det viktigste naturfredningsområdet på vest-Madagaskar. Plante- og dyrelivet i parken er lite dokumentert, men omfatter flere typer lemurer. 
Begrunnelsen for verdensarvstatus var naturområder av usedvanlig karakter, og habitat for truede arter. 


== Eksterne lenker ==
UNEP World Conservation Monitoring Centre: faktaark
Artikkel i National Geographic Magazine
Pikaljovo

Pikalyovo (russisk: Пикалёво) er en by i Leningrad oblast i Russland. Den ligger rundt 240 km sørøst for St. Petersburg og 25 km øst for Boksitogorsk. Innbyggertall: 22 400 (estimat 2006), 23 325 (folketelling 2002), 24 510 (folketelling 1989).


== Historie ==
Byen ligger på stedet til en bosetning kjent siden 1620. I 1906 ble jernbanestasjonen Pikaljovo på St. Petersburg–Vologda-banen åpnet. Den var oppkalt etter bonden Pikaljov, som hadde grunnlagt en khutor i nærheten. Den nåværende bosetningen Pikaljovo, som fikk navn etter jernbanestasjonen, ble grunnlagt i 1932 for å betjene en sementfabrikk. Pikaljovo fikk status som bymessig bosetning i 1947, og bystatus i 1954.


== Økonomi ==
Byens industri besto av en RusAl-fabrikk, som produserer natriumbikarbonat og kaliumhydrogenkarbonat, en sementfabrikk og et sagbruk.


== Referanser ==


== Eksterne lenker ==
Offisielt nettsted 
(en) Pikalyovo – kategori av bilder, video eller lyd på Commons
M44 (kjøpesenter)

M44 er et kjøpesenter på Bryne i Time kommune. Kjøpesenteret ligger ved riksvei 44, derav navnet M44 (Møteplass ved fylkesvei 44). Kjøpesenteret ble åpnet 17. mars 2005 og inneholder over 70 butikker. Dette gjør det til det største kjøpesenteret sør for Sandnes på Jæren. Bak M44 står Coop Eiendom AS og Coop Sør vest.
Ola Lunde

Ola Lunde (født 6. mars 1958) er en norsk tidligere skiskytter. I sin aktive karriere ble han ofte kalt «nuller-Ola» fordi han var så god til å skyte.Lunde jobber som ekspertkommentator i skiskyting for NRK. Han jobber også som lærer ved Trysil videregående skole, og er trener for skiskytterne på idrettslinja der. Han har tidligere også vært norsk landslagstrener i skiskyting. I 1990 tok han gull i stangskyting på landsskytterstevnet.Lunde giftet seg med Siv Bråten 5. juli 1986.


== Referanser ==
Fylkesvei 666 (andre betydninger)

I Norge finnes fylkesvei 666 i de følgende fylkene:

Møre og Romsdal (primær fylkesvei)
Fylkesvei 666 (Nordland)
Fylkesvei 666 (Vest-Agder)
Fylkesvei 666 (Vestfold)
Fylkesvei 682 (andre betydninger)

I Norge finnes fylkesvei 682 i de følgende fylkene:

Fylkesvei 682 (Hedmark)
Møre og Romsdal (primær fylkesvei)
Fylkesvei 682 (Nordland)
Fylkesvei 682 (Østfold)
Fylkesvei 693 (andre betydninger)

I Norge finnes fylkesvei 693 i de følgende fylkene:

Fylkesvei 693 (Nordland)
Fylkesvei 693 (Rogaland)
Fylkesvei 693 (Sogn og Fjordane)
Fylkesvei 693 (Østfold)
Råk

En råk er en kraftig sprekk i isdekket over vann. Råken kan oppstå ved at isområdene driver fra hverandre eller presses sammen. I det førstnevnte tilfellet oppstår det et isfritt område som kan fryse til igjen og bli attraktivt for skøyteløpere, men også farlig å komme ut for. I det sistnevnte tilfellet skiller man mellom råker som presser isen oppover og former voller med ulik høyde, og råker hvor isflakene presses ned under overflaten.
Råker oppstår ofte på faste plasser i innsjøer og fjorder.


== Eksterne lenker ==
(en) Pressure ridge – galleri av bilder, video eller lyd på Commons
MathType

MathType er et interaktivt verktøy for å lage ligninger og redigere formler. MathType er utviklet av Design Science og er kompatibelt med de fleste tekstbehandlingsprogram som Word for Mac, Word for Windows samt Open Office Writer. 


== Eksterne lenker ==
(en) Offisielt nettsted 


== Kilder ==
Foster, K.R. (desember 2001). «Mathtype 5 with mathML for the WWW». IEEE Spectrum. 38 (12): 64. doi:10.1109/MSPEC.2001.969610.